പാലക്കാട് സഹകരണ ബാങ്കില് വന് കവര്ച്ച നഷ്ടപ്പെട്ടത് ഏഴ് കിലോയിലധികം സ്വര്ണ്ണം പാലക്കാട്: പാലക്കാട് ചന്ദ്രനഗറിലെ സഹകരണ ബാങ്കില് വന് കവര്ച്ച. മരുതറോഡ് കോ ഓപ്പറേറ്റില് റൂറല് ക്രെഡിറ്റ് സൊസൈറ്റിയിലെ ലോക്കര് തകര്ത്താണ് സ്വര്ണവും പണവും കവര്ന്നത്. ഏഴ് കിലോയിലധികം സ്വര്ണ്ണം നഷ്ടപ്പെട്ടുവെന്നാണ് പ്രാഥമിക നിഗമനം. വെളളിയാഴ്ചയാണ് ബാങ്ക് അടച്ചത്. ശനിയും ഞായറും ലോക്ക്ഡൗണ് ആയതിനാല് ബാങ്ക് പ്രവര്ത്തിച്ചിരുന്നില്ല. തിങ്കളാഴ്ച ബാങ്ക് തുറക്കാനെത്തിയപ്പോഴാണ് മോഷണം നടന്നതായി അറിഞ്ഞത്. ഗ്യാസ് കട്ടര് ഉപയോഗിച്ച് സ്ട്രോങ് റൂമിന്റെ അഴികള് മുറിച്ച് മാറ്റിയതായി പൊലീസ് പറയുന്നു. പൊലീസ് സ്ഥലത്തെത്തി പരിശോധന നടത്തുന്നുണ്ട്. ബാങ്കിലെ സിസിടിവി ദൃശ്യങ്ങളും പൊലീസ് പരിശോധിക്കുന്നുണ്ട്.